Havnar Bio hevur heitt á Birgir Kruse, sum var formaður í gamla Filmsfelagnum, at sleppa at brúka heitið og at velja filmar við ráðgeving frá filmshugaðum. Upprunaliga felagið varð stovnað í okkara hølum, Havnar Bio, í 1962 undir navninum Filmslistafelagið. Hetta felagið sovnaði í 1975. Skráin hjá Filmsfelagnum verður kunngjørd í góðari tíð á hesi síðu, eins og galdandi er fyri allar aðrar filmar í Havnar Bio. Vælkomin í Filmsfelagið! Den haitianske veteran Raoul Pecks fænomenale film om forfatteren, dramatikeren og aktivisten James Baldwin er en af det sidste års store dokumentarbegivenheder- og en af de mest roste. Baseret på arkivklip med den karismatiske og viljestærke Baldwin er'I am Not Your Negro'noget så sjældent som en højaktuel portrætfilm, der blotlægger racismen i Amerika gennem en intellektuel begavelse nærmest uden lige, og gennem Baldwins aldrig færdiggjorte bogprojekt'Remember This House'fra 1979 om sit nære venskab med Medgar Evers, Malcolm X og Martin Luther King, jr. Filmen trækker linier op fra fortidens borgerrettighedsbevægelse til nutidens BlackLivesMatter, og er i kølvandet på det nylige, amerikanske præsidentvalg en lejlighed til at (gen) opdage en af amerikansk litteraturs største stemmer. Nu har du en enestående mulighed for at se den helt nye og anmelderroste israelske film THE CAKEMAKER. Filmen fortæller historien om den unge bager, Thomas, som har en affære med den gifte israelske mand, Oren, der ofte rejser til Berlin for at gøre forretninger. Da Oren dør i et biluheld, pakker Thomas sin kuffert og begiver sig til Jerusalem for at finde svar på omstændighederne omkring Orens død. Uden at afsløre sin identitet og sit sande ærinde opsøger Thomas Orens enke, Anat (Sarah Adler), som driver en lille café i byen. I mødet med den ukendte virkelighed bliver Thomas involveret i Anats liv på en måde, der overstiger alle hans forventninger. For ikke at afsløre sandheden om sig selv, er han nødt til at tage løgnen til et punkt, hvor der ikke er nogen vej tilbage. Den israelske debut-instruktør Ofor Raul Graizers The Cakemaker er en følsom og taktil historie om kærlighed, tro, tvivl og sorg og er baseret på instruktørens personlige erfaringer. Filmen er blevet varmt modtaget af anmelderne og har været nomineret til og vundet priser på filmfestivaler i bl. a. Jerusalem, Adelaide og London. “ Bethlehem” fortæller historien om det intime, næsten faderlige forhold, der opstår mellem Razi, en israelsk efterretningsagent, og hans palæstinensiske informant, Sanfur. Den syttenårige Sanfur har altid levet i skyggen af sin bror, den eftersøgte militante palæsinenser, Ibrahim. Sanfur er glad for Razis opmærksomhed og vil gerne samarbejde, men han må sande, at et dobbeltliv præget af løgne og loyalitetskonflikter er svært at håndtere. Da den israelske efterretningstjeneste opdager, at Sanfur er dybt involveret i sin brors aktiviteter, beordres Razi til at ofre Sanfur i et nært forestående forsøg på at likvidere Ibrahim. Mens forberedelserne til den militære aktion er i gang, tvinges både Razi og Sanfur til at foretage nogle valg, som for altid vil ændre deres liv. Filmmanuskriptet til” Bethlehem” er skrevet af den israelske instruktør Yval Adler og den arabiske journalist Ali Waked. Waked har tilbragt to år på Vestbredden, hvor han har foretaget omfattende research til projektet. ” Bethlehem” afslører de umulige situationer og moralske dilemmaer, som er forbundet med den mørke og fascinerende efterretningsverden. Christian (Claes Bang) er succesfuld kunstnerisk chef på et moderne kunstmuseum. Han er i centrum af den kreative elite og tager sit job meget alvorligt. I dagene før åbningen af den prestigefyldte udstilling” The Square”, bliver Christian udsat for et tricktyveri på åben gade. En oplevelse, han ikke kan slippe og sammen med sin assistent, Michael (Christopher Læssø), indleder han en jagt på tyven. Samtidig kræver journalisten, Anne (Elisabeth Moss), svar på kunstens store spørgsmål og oveni skal Christian stå på mål for den virale kampagne, som museets PR-bureau har skabt, og som bringer museet og dets kunstneriske leder i dyb krise. ” The Square” vandt Den gyldne palme i Cannes og er skrevet og instrueret af Ruben Östlund (Force Majeure), der igen holder et troldspejl op for den skandinaviske velmenende velfærdsborger og viser med skarp satire, hvor svært det kan være at efterleve egne idealer.